text: Hvem vinder en bil? 
  30 oktober 2014 kl. 07.12
  I dag sker det: Et af de godt 22.000 medlemmer af ClubSyd - TV SYDs støtteforening vinder en bil. En Citroën C1 til en værdi af knap 100.000 kr.
  
  Vinderbilen er sat på spil for at tiltrække endnu flere medlemmer. I forvejen har TV SYD klart den største støtteforening af regionalstationerne, men vil naturligvis gerne styrke den yderligere.
  Medlemmer af ClubSyd - TV SYDs støtteforening kan drage en række fordele af medlemsskabet gennem fordelsklubben samtidig med at de støtter den syd- og sønderjyske regionale tv-station økonomisk. Således bidrog støtteforeningen med hele 9 mill. kr. til bygningen af den nye tv-station på Media Park 1 i Kolding.
  